CELEX: 22019D1045
Language: sk
Date: 2017-09-22 00:00:00
Title: Rozhodnutie Spoločného výboru EHP č. 157/2017 z 22. septembra 2017, ktorým sa mení príloha II (Technické predpisy, normy, skúšky a certifikácia) k Dohode o EHP [2019/1045]

27.6.2019   
               
               
                  SK
               
               
                  Úradný vestník Európskej únie
               
               
                  L 174/11
               
            
         ROZHODNUTIE SPOLOČNÉHO VÝBORU EHP
         č. 157/2017
         z 22. septembra 2017,
         ktorým sa mení príloha II (Technické predpisy, normy, skúšky a certifikácia) k Dohode o EHP [2019/1045]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2016/1842 zo 14. októbra 2016, ktorým sa mení nariadenie (ES) č. 1235/2008, pokiaľ ide o elektronický certifikát o inšpekcii dovážaných produktov ekologickej poľnohospodárskej výroby a o určité iné prvky, a nariadenie (ES) č. 889/2008, pokiaľ ide o požiadavky na uchované alebo spracované produkty ekologickej výroby a o prenos informácií (1), sa má začleniť do Dohody o EHP.
                  
               
                     (2)
                  
                  
                     Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (3)
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola XII prílohy II k Dohode o EHP sa mení takto:
            
                        1.
                     
                     
                        V bode 54ba [nariadenie Komisie (ES) č. 889/2008] sa dopĺňa táto zarážka:
                        
                                    „—
                                 
                                 
                                    
                                       32016 R 1842: vykonávacie nariadenie Komisie (EÚ) 2016/1842 zo 14. októbra 2016 (Ú. v. EÚ L 282, 19.10.2016, s. 19).“
                                 
                              
                  
                        2.
                     
                     
                        V bode 54bb [nariadenie Komisie (ES) č. 1235/2008] sa dopĺňa táto zarážka:
                        
                                    „—
                                 
                                 
                                    
                                       32016 R 1842: vykonávacie nariadenie Komisie (EÚ) 2016/1842 zo 14. októbra 2016 (Ú. v. EÚ L 282, 19.10.2016, s. 19).“
                                 
                              
                  
                        3.
                     
                     
                        Znenie úpravy v bode 54bb [nariadenie Komisie (ES) č. 1235/2008] sa mení na bod a).
                     
                  
                        4.
                     
                     
                        Do znenia úpravy v bode 54bb [nariadenie Komisie (ES) č. 1235/2008] sa pridáva tento text:
                        
                                    „b)
                                 
                                 
                                    V článku 13 ods. 1 písm. c), článku 13 písm. b) a článku 14 ods. 1 sa za odkaz na nariadenie (EÚ) č. 952/2013 dopĺňajú slová ‚alebo v nórskych a islandských colných režimoch‘.
                                 
                              
                                    c)
                                 
                                 
                                    V článku 14 ods. 2 sa za odkaz na nariadenie (EHS) č. 2913/92 dopĺňajú slová ‚alebo s nórskymi a islandskými colnými režimami‘.
                                 
                              
                                    d)
                                 
                                 
                                    V certifikátoch o inšpekcii v prílohách V a VI Nórsko a Island nie sú povinné používať na identifikáciu čísla EORI.“
                                 
                              
                  
         
            Článok 2
            Znenie vykonávacieho nariadenia (EÚ) 2016/1842 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 23. septembra 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
         
         
            V Bruseli 22. septembra 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 282, 19.10.2016, s. 19.
         
            (*1)  Ústavné požiadavky neboli oznámené.